Ramazon oyi munosabati bilan Shavkat Mirziyoyev nomiga xorijiy mamlakat rahbarlari, taniqli davlat va din arboblaridan qutlovlar kelmoqda

Muqaddas Ramazon oyi munosabati bilan Shavkat Mirziyoyev nomiga xorijiy mamlakatlarning davlat va hukumat rahbarlari, taniqli davlat va din arboblaridan qutlovlar kelmoqda. Bu haqda Prezident matbuot xizmati xabar qildi.
Qayd etilishicha, tabriknomalarda xorijiy hamkorlar tomonidan do‘st O‘zbekiston xalqiga tinchlik, osoyishtalik, barqarorlik va taraqqiyot tilaklari izhor etilgan. Ushbu qutlug‘ kunlar mamlakat va mintaqaning butun musulmon ummatiga farovonlik va ravnaq olib kelishi alohida qayd etilgan.
Jumladan, quyidagilar o‘z tabriklarini yo‘llagan:
Qutlovlar kelishda davom etmoqda.
Eslatib o‘tamiz, O‘zbekistonda Ramazon oyi 2-apreldan boshlangan. O‘zbekiston musulmonlari idorasining “Qur’on va tajvidni o‘rgatish” bo‘limi tomonidan 1443/2022-yil Ramazon oyida Toshkent shahri masjidlarida tarovih namozlarida o‘qiladigan xatmi Qur’onning kunlik taqsimoti belgilangan. Unga ko‘ra, xatmi Qur’on aprelning birinchi kunidan boshlab, 27 sana – Qadr kechasida yakunlanishi mo‘ljallanmoqda. Tarovih namozi munosabati bilan har kuni 18:00 dan 00:00 ga qadar masjidlar yaqinidagi yo‘llar transport vositalari harakati uchun berkitilmoqda.